CELEX: 32014D0905
Language: lt
Date: 1418256000000
Title: 2014/905/ES: 2014 m. gruodžio 11 d. Komisijos įgyvendinimo sprendimas, kuriuo pagal Europos Parlamento ir Tarybos reglamentą (EB) Nr. 258/97 leidžiama pateikti rinkai metilo vinilo eterio ir maleino rūgšties anhidrido kopolimerą kaip naują maisto sudedamąją dalį (pranešta dokumentu Nr. C(2014) 9333)

13.12.2014   
            
            
               LT
            
            
               Europos Sąjungos oficialusis leidinys
            
            
               L 358/47
            
         KOMISIJOS ĮGYVENDINIMO SPRENDIMAS
   2014 m. gruodžio 11 d.
   kuriuo pagal Europos Parlamento ir Tarybos reglamentą (EB) Nr. 258/97 leidžiama pateikti rinkai metilo vinilo eterio ir maleino rūgšties anhidrido kopolimerą kaip naują maisto sudedamąją dalį
   
      
         (pranešta dokumentu Nr. C(2014) 9333)
      
   
   (Tekstas autentiškas tik anglų kalba)
   
      (2014/905/ES)
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               2008 m. birželio 30 d. bendrovė „Reading Scientific Services Ltd.“ kompetentingoms Nyderlandų institucijoms pateikė prašymą leisti pateikti rinkai metilo vinilo eterio ir maleino rūgšties anhidrido kopolimerą kaip naują maisto sudedamąją dalį, skirtą naudoti kramtomosios gumos pagrinde;
            
         
               (2)
            
            
               2011 m. liepos 14 d. kompetentinga Nyderlandų maisto kontrolės tarnyba pateikė savo pirminio vertinimo ataskaitą. Joje padaryta išvada, kad metilo vinilo eterio ir maleino rūgšties anhidrido kopolimeras atitinka Reglamento (EB) Nr. 258/97 3 straipsnio 1 dalyje nustatytus kriterijus;
            
         
               (3)
            
            
               2011 m. rugpjūčio 18 d. Komisija pirminio vertinimo ataskaitą išsiuntė kitoms valstybėms narėms;
            
         
               (4)
            
            
               per 60 dienų laikotarpį, nustatytą Reglamento (EB) Nr. 258/97 6 straipsnio 4 dalies pirmoje pastraipoje, buvo pareikšta pagrįstų prieštaravimų;
            
         
               (5)
            
            
               2012 m. birželio 12 d. Komisija pasikonsultavo su Europos maisto saugos tarnyba (EFSA), prašydama jos atlikti papildomą metilo vinilo eterio ir maleino rūgšties anhidrido kopolimero, kaip maisto sudedamosios dalies, vertinimą pagal Reglamentą (EB) Nr. 258/97;
            
         
               (6)
            
            
               2013 m. spalio 10 d. EFSA priėmė mokslinę nuomonę dėl metilo vinilo eterio ir maleino rūgšties anhidrido kopolimero (kramtomosios gumos pagrindo sudedamosios dalies), kaip naujos maisto sudedamosios dalies, saugos (2), kurioje padarė išvadą, kad jis yra saugus, jeigu naudojamas pagal siūlomas paskirtis ir laikantis pasiūlytų koncentracijos verčių;
            
         
               (7)
            
            
               nuomonė suteikia pakankamą pagrindą nustatyti, kad metilo vinilo eterio ir maleino rūgšties anhidrido kopolimeras, naudojamas pagal siūlomas paskirtis ir laikantis pasiūlytų koncentracijos kramtomosios gumos pagrinde verčių, atitinka Reglamento (EB) Nr. 258/97 3 straipsnio 1 dalyje nustatytus kriterijus;
            
         
               (8)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ
   1 straipsnis
   Sąjungos rinkai galima pateikti priede nurodytą metilo vinilo eterio ir maleino rūgšties anhidrido kopolimerą, kaip naują maisto sudedamąją dalį, skirtą naudoti kramtomosios gumos pagrinde, jeigu jo koncentracija pagamintame kramtomosios gumos produkte neviršija 2 %.
   2 straipsnis
   Šiuo sprendimu leidžiamo naujo kramtomosios gumos pagrindo pavadinimas, nurodomas ženklinant jo turinčius maisto produktus, yra „kramtomosios gumos pagrindas (įskaitant metilo vinilo eterio ir maleino rūgšties anhidrido kopolimerą)“ arba „gumos pagrindas (įskaitant CAS Nr.: 9011–16–9)“.
   3 straipsnis
   Šis sprendimas skirtas „Reading Scientific Services Ltd.“, „The Lord Zuckerman Research Centre“, Whiteknights Campus, Pepper lane, Reading, RG6 6LA, Jungtinė Karalystė.
   
      Priimta Briuselyje 2014 m. gruodžio 11 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 43, 1997 2 14, p. 1.
   
      (2)  EFSA Journal 2013;11(10):3423.
   
      PRIEDAS
      METILO VINILO ETERIO IR MALEINO RŪGŠTIES ANHIDRIDO KOPOLIMERO SPECIFIKACIJA
      
         Apibrėžtis:
      
      metilo vinilo eterio ir maleino rūgšties anhidrido kopolimeras yra bevandenis metilo vinilo eterio ir maleino rūgšties anhidrido kopolimeras.
      
         Struktūrinė formulė:
      
      
         
      
         Aprašymas: birūs balti ar balkšvi milteliai.
      
         Identifikacija:
      
      
                  CAS Nr.
               
               
                  9011–16–9
               
            
         Grynumas:
      
      
                  Bandymo rezultatų vertė
               
               
                  Ne mažiau kaip 99,5 % sausosios medžiagos
               
            
                  Savitoji klampa (1 % MEK)
               
               
                  2–10
               
            
                  Metilo vinilo eterio liekanos
               
               
                  Ne daugiau kaip 150 ppm
               
            
                  Maleino rūgšties anhidrido liekanos
               
               
                  Ne daugiau kaip 250 ppm
               
            
                  Acetaldehidas
               
               
                  Ne daugiau kaip 500 ppm
               
            
                  Metanolis
               
               
                  Ne daugiau kaip 500 ppm
               
            
                  Dilauroilperoksidas
               
               
                  Ne daugiau kaip 15 ppm
               
            
                  Iš viso sunkiųjų metalų
               
               
                  Ne daugiau kaip 10 ppm
               
            
         Mikrobiologiniai kriterijai:
      
      
                  Bendras aerobinių bakterijų skaičius
               
               
                  Ne daugiau kaip 500 ksv/g
               
            
                  Mielės ir pelėsiai
               
               
                  Ne daugiau kaip 500 ksv/g
               
            
                  Escherichia coli
               
               
                  Neigiamas testas
               
            
                  
                     Salmonella spp.
               
               
                  Neigiamas testas
               
            
                  Staphylococcus aureus
               
               
                  Neigiamas testas
               
            
                  Pseudomonas aeruginosa
               
               
                  Neigiamas testas